Diari Oficial de la Generalitat Valenciana


Sumari del DOGV 9769, del 18-01-2024 (2024/356)

Anunci pel qual se sotmet a informació pública el projecte d'ordre de la Conselleria de Medi Ambient, Aigua, Infraestructures i Territori per la qual es regula la caça i control del senglar a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9769

Data del DOGV
:   18-01-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/356


Data del document
:   08-01-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori

Anunci pel qual se sotmet a informació pública el projecte d'ordre de la Conselleria de Medi Ambient, Aigua, Infraestructures i Territori per la qual es regula la caça i control del senglar a la Comunitat Valenciana. [2024/356]  
Es tramita en esta Direcció General de Medi Natural i Animal un projecte d'ordre per a establir un nou marc normatiu per a regular la caça i control del senglar a la Comunitat Valenciana que derogarà l'ordre vigent des de novembre de 2021. Destaca del nou text la introducció d'un articulat específic relatiu al control de l'espècie en entorns urbans i urbanitzables, a fi de dotar de major seguretat jurídica les actuacions de control que corresponguen en estos llocs; la possibilitat d'esquerar durant la primavera en municipis amb sobrepoblació exclusivament per a millorar l'eficàcia de les accions de caça individuals, i la simplificació administrativa per a la comunicació de les caceres col·lectives.  
  
Amb la finalitat de donar publicitat a la tramitació del projecte esmentat, s'acorda sotmetre a informació pública, pel termini d'un mes, el projecte d'ordre de la Conselleria de Medi Ambient, Aigua, Infraestructures i Territori per la qual es regule la caça i control del senglar de la Comunitat Valenciana, d'acord amb el que establixen els articles 83 i 133.2 de la Llei 39/2015, d'1 d'octubre, del procediment administratiu comú de les administracions públiques; 42 i 43.1.c) de la Llei 5/1983, de 30 de desembre, del Consell; 16 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, i 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, a fi de donar audiència als ciutadans afectats i demanar totes les aportacions addicionals que puguen fer-se per altres persones o entitats. El còmput del termini s'iniciarà l'endemà de la publicació de la present resolució en el Diari Oficial de la Generalitat Valenciana.  
El projecte normatiu romandrà exposat en el portal de participació de la Generalitat (https://gvaparticipa.gva.es/) i en el portal de caça i pesca (https://mediambient.gva.es/es/web/medio-natural/caca-i-pesca)  
  
Les al·legacions, suggeriments o observacions efectuats per les persones o entitats que es consideren interessades han de fer-se a la Direcció General de Medi natural i Animal per qualsevol de les formes establides en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 8 de gener de 2024.- El director general de Medi Natural i Animal: Raúl Mèrida Gordillo.